EkBass/fiwiki-20250220-pages-articles huggingface dataset:
Eliminaatioreaktio

Eliminaatio- eli eliminointireaktio on additioreaktion käänteisreaktio, jossa lähtöaineesta syntyy pienimolekyylisen yhdisteen lohjetessa tyydyttymätön yhdiste, yleensä alkeeni tai rengasrakenteinen yhdiste, joka voi olla myös tyydyttynyt. Lohkeavana yhdisteenä on usein vesi, vety, vetyhalidi jne. Eliminaatioreaktiota, johon liittyy vesimolekyylin (H2O) lohkeaminen, kutsutaan dehydraatioksi. Esimerkiksi kuumennettaessa alkoholia rikki- tai fosforihapon kanssa, reaktiossa lohkeaa vettä ja lopputuotteena saadaan alkeenia. Alkeeneja voidaan myös syntetisoida lohkaisemalla vetyhalidia alkyylihalideista vahvan emäksen avulla. Esimerkiksi lohkaisemalla kloorietaanista HCl:a vahvan emäksen läsnä ollessa, saadaan eteeniä. CH_3-CH_2Cl \rightarrow CH_2=CH_2+H-Cl == Eliminaatioreaktioiden mekanismit == Nukleofiilisten substituutioiden tavoin eliminaatioreaktioiden reaktiomekanismit voidaan jakaa ensimmäisen ja toisen kertaluvun reaktioihin. Ensimmäisen kertaluvun eliminaatioreaktion eli E1-reaktion reaktionopeus riippuu ainoastaan elektrofiilin, esimerkiksi alkyylihalogenidin, konsentraatiosta, eikä emäksen konsentraatio vaikuta reaktio nopeuteen. Reaktio on mekanismiltaan kaksivaiheinen, jossa ensin elektrofiilista irtoaa lähtevä ryhmä, jolloin muodostuu välituotteena tasomainen karbokationi. Tämä karbokationi vastaanottaa protonin positiivisesti varautuneen hiilen viereiseltä hiileltä ja näiden hiilien välille muodostuu kaksoissidos. E1-reaktio tapahtuu parhaiten tertiäärisille alkyylihalogenideille, huonommin sekundäärisille alkyylihalogenideille ja primäärisille alkyylihalogenideille ei lainkaan, johtuen karbokationivälituotteen stabiilisuuseroista. Reaktiota edistää poolisten liuottimien käyttö. : Toisen kertaluvun eliminaatioreaktiossa eli E2-reaktiossa reaktionopeus on riippuvainen sekä elektrofiilin että käytetyn emäksen konsentraatiosta. Reaktio tapahtuu parhaiten primäärisille elektrofiileille ja huonoiten tertiäärisille. Reaktion mekanismissa protonin eliminoituminen ja lähtevän ryhmän irtoaminen tapahtuvat samanaikaisesti ja vaatimuksena on, että protonien ja lähtevän ryhmän sidosten tulee olla samassa tasossa eli antiperiplanaarisia. E2-reaktio on stereospesifinen. : == Katso myös == * Additioreaktio * Substituutioreaktio * Kondensaatioreaktio == Lähteet == == Aiheesta muualla == Luokka:Kemialliset reaktiot Luokka:Orgaaniset reaktiot
Trehaloosi

Trehaloosi eli sienisokeri on sienissä ja joissakin hyönteisissä esiintyvä kahdesta glukoosiyksiköstä koostuva disakkaridi eli kahden sokerin muodostama molekyyli. Ihmisen ruoansulatuselimistössä trehalaasientsyymi pilkkoo trehaloosimolekyylin kahdeksi glukoosimolekyyliksi. Entsyymin puutteen aiheuttama trehaloosi-intoleranssi on vatsavaivoja aiheuttava synnynnäinen ominaisuus. Trehaloosi on osmolyytti eli pitää yllä solujen vesitasapainoa. Monet kasvit ja hiivat tuottavat trehaloosia joutuessaan kuivumisen tai kylmettymisen vaaraan, ja kestävät näin vaikeita olosuhteita. Siirtogeenitekniikalla etsitään menetelmiä trehaloosin tuottamiseksi kasviksissa, jotta näille kehittyisi suoja nahistumista vastaan. EU hyväksyi 2001 trehaloosin uuselintarvikkeeksi. Trehaloosi imeytyy hitaasti ja sopii käytettäväksi painonhallinta- ja urheiluelintarvikkeissa. Makeutusasteeltaan trehaloosi on noin puolet sakkaroosista. Ruokavalion trehaloosi-pitoisuudella on todettu yhteys C.difficile -bakteerin aiheuttamiin suolistotulehduksiin. Trehaloosia käytetään silmien kuivuuden hoitoon silmätipoissa muun muassa kombinoituna hyaluronihappoon, koska se sitoo kosteutta.the-nordic.fi == Katso myös == *Trehaloosi-intoleranssi == Lähteet == == Aiheesta muualla == *Terveysportti, metatesaurus: Trehaloosi *PubChem: Trehalose *Human Metabolome Database: Trehalose *KEGG: Trehalose Luokka:Hiilihydraatit Luokka:Sokerit
Emily VanCamp

Emily Irene VanCamp (s. 12. toukokuuta 1986 Port Perry, Ontario, Kanada) on kanadalainen näyttelijä. Hänet tunnetaan parhaiten rooleistaan televisiosarjoissa Everwood, Perhesiteet, Kosto ja Resident. VanCamp on näyttellyt myös Sharon Carteria Marvel Studiosin elokuvissa Captain America: The Return of the First Avenger ja Captain America: Civil War sekä Disney+-sarjassa The Falcon and the Winter Soldier. Hän on kotoisin Kanadan Port Perrystä, mutta muutti Los Angelesiin vuonna 2002. VanCamp on seurustellut vuodesta 2011 asti Kosto -sarjan vastanäyttelijänsä Josh Bowmanin kanssa. He menivät naimisiin vuonna 2018. Heillä on vuonna 2021 syntynyt tytär. ==Filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2001 Lost and Delirious Lost and Delirious Allison Moller 2002 No Good Deed No Good Deed Connie 2004 Petetty rakkaus A Different Loyalty Jen Tyler 2005 Ring 2 The Ring Two Emily 2007 Black Irish Black Irish Kathleen McKay 2009 Carriers Carriers Kate 2010 Norman Norman Emily Harris 2014 Captain America: The Return of the First Avenger Captain America: The Winter Soldier Sharon Carter / Agentti 13 2015 The Girl in the Book The Girl in the Book Alice Harvey 2016 Captain America: Civil War Captain America: Civil War Sharon Carter 2016 Boundaries Boundaries Emily Price Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2000 Pelottaako? Are You Afraid of the Dark? Peggy Gregory 3 jaksoa 2000 Radio Active Radio Active Becky Sue Drummond ”Bully for You” 2001 All Souls All Souls Kirstin Caine ”Spineless” 2001 Dice Dice Johanna Wilson minisarja 2002 Glory Days Glory Days Sam Dolan 9 jaksoa 2002–2006 Everwood Everwood Amy Abbott 89 jaksoa 2007 Kova laki: Erikoisyksikkö Law & Order: Special Victims Unit Charlotte Truex ”Dependent” 2006–2011 Perhesiteet Brothers & Sisters Rebecca Harper 75 jaksoa 2010 Ben Hur Ben Hur Esther minisarja 2011–2015 Kosto Revenge Emily Thorne / Amanda Clarke 89 jaksoa 2018–2021 Resident The Resident Nicolette ”Nic” Nevin vakituinen rooli 2021 The Falcon and the Winter Soldier The Falcon and the Winter Soldier Sharon Carter 4 jaksoa 2021–2024 What If...? What If...? Sharon Carter, Sharon Carter / Vallantekijä (ääni) 2 jaksoa == Lähteet == ==Aiheesta muualla== * Emily VanCamp TV.com-sivustolla Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1986 syntyneet Luokka:Elävät henkilöt Luokka:Seulonnan keskeiset artikkelit
Toisiintuminen

Toisiintuminen tarkoittaa orgaanista reaktiota, joissa lähtöaineen hiilirunko muuttuu toiseksi isomeerikseen, ja atomiryhmä siirtyy molekyylissä sitoutumispaikasta toiseen. Mekanistisesti toisiintumisreaktiot voivat olla erilaisia esimerkiksi nukleofiilinen, elektrofiilinen, protofiilinen tai perisyklinen. Alkeenien metateesia voidaan myös kutsua toisiintumiseksi. Karbokationimuodon kautta kulkeva toisiintuminen on eräs reaktiotyyppi. Yksinkertainen esimerkki on cis-2-buteenin toisiintuminen trans-2-buteeniksi hapon katalysoimana. Reaktio kulkee niin, että cis-kaksoissidos reagoi protonin kanssa, jolloin muodostuu karbokationi (H3C-C+H-CH2-CH3). Koska siinä ei ole kaksoissidosta, sidos C-C+ voi pyöriä. Buteeni muodostuu uudelleen niin, että karbokationista irtoaa protoni, jolloin kaksoissidos muodostuu uudelleen (H3C-CH=CH-CH3). Myös alkyyliryhmät voivat liikkua. Ns. pinakolireaktio, jossa metyyliryhmä liikkuu, on tyypillinen esimerkki. Pinakoli on alkoholi, joka muistuttaa etyleeniglykolia, paitsi että molemmissa hiilissä on lisäksi kaksi metyyliryhmää (Me2C(OH)-C(OH)Me2). Kun toinen hydroksyyliryhmä protonoituu ja poistuu vetenä, muodostuu karbokationi. Se reagoi eteenpäin niin, että viereisen hiilen metyyli siirtyy sen kohdalle, jolloin viereinen hiili muuttuu karbokationiksi (MeC+(OH)-CMe3). Samassa hiilessä on kuitenkin hydroksyyliryhmä, joten muodostuu C=O -sidos: C+-OH → C=OH+. Protoni irtoaa ja tuotteena on ketoni (MeC(=O)-CMe3). Hyvin tunnettuja toisiintumisreaktioita ovat muun muassa perisykliset Claisen- ja Cope- toisiintumiset sekä Beckmann-toisiintuminen. == Lähteet == == Aiheesta muualla == Luokka:Orgaaniset reaktiot
Windows Mail

Windows Mail on Microsoftin kehittämä, yksityiskäyttöön tarkoitettu sähköpostin ja uutisryhmien lukuohjelma. Se toimitetaan Windows Vistan mukana. Windows Mail tunnettiin aikaisemmin nimellä Outlook Express, joka toimitettiin Windows 98:n, 2000:n, Me:n ja XP:n mukana. Windows Mail uudisti merkittävästi Outlook Express -ohjelmaa lisäämällä siihen muun muassa nopeamman sähköpostin haun, phishing-suodattimet ja roskapostisuodattimet. Toisaalta myös joitakin ominaisuuksia poistettiin, kuten esimerkiksi pikaviestien lähettäminen. == Aiheesta muualla == * Channel 9 (Microsoft) Luokka:Windows-ohjelmat Luokka:Microsoftin ohjelmistot
Reaktiomekanismi

Reaktiomekanismi on yksityiskohtainen kuvaus tavasta, jolla kemiallinen reaktio tapahtuu. Reaktiomekanismista selviää reaktion eri vaiheet, funktionaalisissa ryhmissä tapahtuvat elektronien siirtymiset, sidosten avautumiset, katkeamiset ja syntymiset, välituotteet sekä lopputuotteet. Reaktiossa elektronien siirtyminen johtaa sidoksen katkeamiseen tai syntymiseen. Sidos katkeaa homolyyttisesti (radikaali-mekanismi), kun sidoselektronit siirtyvät kummallekin sidosatomille (syntyy radikaaleja), ja heterolyyttisesti (polaarinen mekanismi), kun sidoselektronit jäävät toiselle sidosatomille, jolloin atomit varautuvat sähköisesti (muodostuu anioni ja kationi). Jos kumpikin atomi luovuttaa elektronin elektroniparia varten, sidos syntyy homogeenisesti ja heterogeenisesti, kun elektronit tulevat vain toiselta sidosatomilta. ==Katso myös== *Katalyytti ==Lähteet== Luokka:Kemialliset reaktiot
Yorkshire

Yorkshire on alue ja entinen kreivikunta Englannin pohjoisosassa, Yorkin kaupungin ympärillä. Se on noin 15 000 neliökilometrin pinta-alallaan suurin maan historiallisista kreivikunnista. Alueella on nykyisin noin viisi miljoonaa asukasta, ja se on jaettu yhdeksään kreivikuntaan tai muuhun aluehallintoyksikköön. Tärkeimmät kaupungit nyky-Yorkshiressä ovat Sheffield, Leeds, Kingston upon Hull, York, Bradford ja Middlesbrough. Yorkshiren kreivikunta muodostettiin 1000-luvulla entisen tanskalaisten ja norjalaisten hallitseman Jorvikin kuningaskunnan paikalle. Kreivikunta jaettiin ’kolmasosiin’ (englanniksi riding, muinaisnorjan sanasta þriðing), jotka toimivat paikallishallinnon perusyksikköinä vuoteen 1888 saakka. Vuoden 1974 aluehallintouudistuksen yhteydessä Yorkshire jaettiin viiteen kreivikuntaan, joista kaksi on sittemmin hajotettu pienempiin osiin. Nykyään Yorkshiren alueella sijaitsevat seuraavat kreivikunnat: * East Riding of Yorkshire * Kingston upon Hull * Middlesbrough * North Yorkshire * Redcar and Cleveland * Stockton on Tees * South Yorkshire * West Yorkshire * York Yorkshiren tunnetuin symboli on Yorkin hallitsijasuvun valkoinen ruusu. Kreivikunta on myös tunnettu ruoasta nimeltä Yorkshire Pudding. Se on pannukakun tai kohokkaan tapainen suolainen leivonnainen, joka nautitaan yleensä sunnuntaipäivällisellä yhtenä paahtopaistin lisukkeena kastikkeen ja vihannesten kera. Yorkshiren päivää vietetään vuosittain 1. elokuuta. Yorkshirelle tarjottiin mahdollisuutta itsehallintoon vuonna 2004, mutta idea torjuttiin noin 80 prosentin äänestäessä sitä vastaan. Vuonna 2014 perustettu Yorkshire Party -puolue on pyrkinyt herättämään kysymyksen asiasta uudelleen. ==Yorkshire populaarikulttuurissa== Kirjailija James Herriotin omaelämäkerralliset romaanit kuten Kaikenkarvaiset ystäväni (1972) ja Luojanluomat ystäväni (1975) tapahtuvat Yorkshiressa. Yorkshireen sijoittuu ja siellä on kuvattu useita brittiläisiä televisiosarjoja. Tunnetuimpia näistä ovat komediasarja Vielä virtaa, draamasarja Sydämen asialla sekä saippuasarjat Emmerdale ja Downton Abbey. Muita Yorkshireen sijoittuvia televisiosarjoja ovat olleet muiden muassa Kaikenkarvaiset ystäväni, Kyläsairaala, Sydän paikallaan ja Yorkshiren etsivät. Yorkshireen sijoittuvia elokuvia ovat muun muassa Tilaa huipulla (1959), Miehen hinta (1963), Tappakaa Carter (1971), Housut pois! (1997) ja Kalenteritytöt (2003). ==Lähteet== ==Aiheesta muualla== Luokka:Englannin maantiede Luokka:Seulonnan keskeiset artikkelit
Polaarinen reaktio

Polaarisessa reaktiossa funktionaalisen ryhmän nukleofiilinen (negatiivisesti varautunut) osa liittyy kahden elektroninsa avulla reagenssin positiivisesti varautuneeseen atomiin ja elektrofiilinen osa taas reagenssin negatiivisesti varautuneeseen atomiin. Koska sidoselektronit tulevat vain toiselta atomilta, sidos syntyy heterogeenisesti. Polaarinen reaktio on tyypillinen yhdisteille, joissa varaukset ovat jakautuneet epätasaisesti. Funktionaalinen ryhmä polaroituu eli sen elektronegatiiviset atomit varautuvat negatiivisesti ja elektropositiiviset positiivisesti. Elektronegatiivinen alkuaine kuten happi, typpi tai halogeeni vetää sidoselektroneja puoleensa ja varautuu lievästi negatiivisesti, samalla kun hiiliatomi saa yhtä suuren positiivisen varauksen. Vastaavasti jos hiileen liittyy elektropositiivisempi alkuaine (esimerkiksi magnesium, litium, natrium, lyijy), tämä varautuu lievästi positiiviseksi ja hiili lievästi negatiiviseksi. Esimerkiksi Grignardin reagenssissa (organometalliyhdiste) magnesium varautuu positiivisesti ja hiiliatomi lievästi negatiivisesti. Yhdisteen positiivisesti varautunutta osaa sanotaan elektrofiiliksi (elektronihakuiseksi) ja negatiivisesti varautunutta osaa nukleofiiliksi (ydinhakuiseksi). Luokka:Kemialliset reaktiot
West Yorkshire

West Yorkshire (suomeksi myös Länsi-Yorkshire) on metropolikreivikunta Yorkshiren ja Humberin hallintoalueella, historiallisen Yorkshiren kreivikunnan lounaisosassa. Sen asema on ollut täysin muodollinen vuodesta 1986, jolloin sen valtuusto lakkautettiin ja hallinto siirrettiin neljälle metropolihallintopiirille. Vuonna 2020 kreivikunnan alueella arvioitiin elävän noin ihmistä. West Yorkshiren pinta-ala on 2 029 km². Se kuuluu Yorkshiren ja Humberin hallintoalueeseen. Kreivikunnan, kuten Englannin muidenkin metropolikreivikuntien, valtuusto lakkautettiin vuonna 1986 ja suurin osa sen vallasta siirrettiin metropolihallintopiireille. Kreivikunnan tasolla toimivia julkishallinnon osia ovat julkinen liikenneWY Metro ja hätäkeskuspalvelut.West Yorkshire Police == Hallinto == West Yorkshiren muodollisen kreivikunnan alueella sijaitsevat seuraavat hallinnolliset alueet: Hallinnon taso Väkiluku (2020) Lähde Kartalla Leedsin kaupunki * 1 Wakefieldin kaupunki * 2 Kirkleesin metropolikaupunkipiiri * 3 Calderdalen metropolikaupunkipiiri * 4 Bradfordin kaupunki * 5 * Metropolikaupunkipiiri * Metropolikaupunkipiiri * Metropolikaupunkipiiri * Metropolikaupunkipiiri * Metropolikaupunkipiiri == Väestö == Vuonna 2020 West Yorkshiren metropolikreivikunnassa oli noin asukasta ja seuraavat yli asukkaan asutuskeskukset: Asutuskeskus Hallinnollinen alue Väkiluku (2020) Lähde Leeds Leeds Bradford Bradford Huddersfield Kirklees Wakefield Wakefield Halifax Calderdale Batley Kirklees Dewsbury Kirklees Keighley Bradford Castleford Wakefield Brighouse Calderdale Pudsey Leeds Pontefract Wakefield Morley Leeds Shipley Bradford Bingley Bradford Normanton Wakefield Ossett Wakefield Holmfirth Kirklees == Lähteet == *
Aktivointienergia

Aktivointi- eli aktivoitumis- eli aktivaatioenergia on kemiassa ja biologiassa se energia, joka tarvitaan käynnistämään kemiallinen reaktio. Aktivointienergiaa merkitään yleensä symbolilla Ea. Aktivointienergia saadaan vähentämällä reaktion siirtymätilan energiasta lähtöaineiden energioiden summa. Aktivoitumisenergialle voidaan antaa seuraava kvalitatiivinen tulkinta. Jotta reaktio tapahtuisi kahden pysyvän molekyylin (tai atomin) välillä, on niiden absorboitava tietty määrä energiaa, jotta vanhat sidokset voisivat avautua ja uudet muodostua. Tätä energiamäärää voidaan kutsua aktivoitumisenergiaksi. Vaikka reaktio olisi eksoterminen, on siihen tuotava aktivointienergian suuruinen energiamäärä, ennen kuin reaktio tapahtuu. Suuri aktivoitumisenergia voi estää muuten spontaanin reaktion tapahtumista nopeasti. ( Mortimer 1999) == Arrheniuksen yhtälö == Reaktionopeusvakion k arvo riippuu lämpötilasta Arrheniuksen yhtälön mukaisesti :k = A e^{{-E_\textrm{a}}/{(RT)}} , jossa A on tutkittavalle reaktiolle ominainen vakio jota nimetään frekvenssitekijäksi, e on luonnollisen logaritmijärjestelmän kantaluku, Ea on reaktion aktivointienergia (J/mol), R on yleinen kaasuvakio ja T on absoluuttinen lämpötila. Frekvenssitekijä sisältää muut reaktionopeuteen vaikuttavat tekijät, kuten molekyylien törmäystaajuuden ja geometriset vaatimukset törmäävien molekyylien asennolle toistensa suhteen. Yhtälön esitti ensimmäisenä Svante Arrhenius, jonka mukaan se on nimetty. Arrheniuksen yhtälö on vain likimääräinen, mutta useissa tapauksissa riittävän tarkka arvioimaan reaktionopeutta. Yksivaiheiselle reaktiolle tekijä edustaa niiden molekyylien osuutta, jotka saavuttavat onnistuneen reaktion tarvitseman aktivointienergian. Yhtälö pätee myös monivaiheisiin reaktioihin. (Laitinen 1982) == Katalyysi == Katalyytti on aine, joka lisää reaktion nopeutta, mutta jota ei kulu reaktiossa. Pienikin määrä katalyyttiä riittää nopeuttamaan reaktiota moninkertaisesti. On havaittu, että katalyytti pienentää sekä eteenpäin, että taaksepäin menevän yhtälön aktivointienergiaa. Lisäksi, koska se ei vaikuta vaikuta reaktion stoikiometriaan, katalyytillä ei ole vaikutusta kemiallisen tasapainon sijaintiin. (Mortimer 1999) == Lähteet == *Risto Laitinen & Jukka Toivonen, Yleinen ja epäorgaaninen kemia, 1982 *Charles E. Mortimer, Kemia, 1999 == Aiheesta muualla == *Opetus TV: Aktivaatioenergia *IUPAC Gold book IUPACin aktivaatioenergian määritelmä Luokka:Kemiallinen kinetiikka
Yorkshire ja Humber

Yorkshire ja Humber () on yksi Englannin yhdeksästä alueesta (region). Alueet muodostavat Englannin aluejaon ylimmän tason. Vuoden 2021 väestönlaskennassa Yorkshiressä ja Humberissa oli 5,5 miljoonaa asukasta ja sen pinta-ala oli 15 400 neliökilometriä. Merkittävä osa alueen väestöstä asuu kahdella vierekkäisellä suurkaupunkialueella, joista toinen ympäröi Leedsia ja Bradfordia (2,1 milj. as.) ja toinen Sheffieldia ja Doncasteria (1,5 milj. as.). Nykyään aluejakoa käytetään lähinnä tilastointiin, mutta se luotiin alun perin vuonna 1994 osana John Majorin konservatiivihallituksen aluehallintouudistusta. Uudistuksen myötä eri puolille Englantia perustettiin hallintovirastoja (government office), joiden toiminta ulottui useiden kreivikuntien ja yhtenäishallintopiirien alueelle. Yorkshiren ja Humberin hallintoviraston toimipaikka oli Leedsissä. Alueelliset virastot lopettivat toimintansa maaliskuussa 2011 David Cameronin hallituksen päätöksellä. == Osa- alueet == Yorkshire ja Humber jakautuu neljään muodolliseen kreivikuntaan, joita ovat South Yorkshire, West Yorkshire, North Yorkshire ja East Riding of Yorkshire. Siihen kuuluu myös pieni alue Lincolnshirestä. Muodolliset kreivikunnat jakautuvat edelleen seuraaviin osa-alueisiin: Yorkshiren ja Humberin aluejako kk. = kreivikunta; mkk. = metropolikreivikunta; mkp. = metropolikaupunkipiiri; yhp. = yhtenäishallintopiiri Muodollinen Hallinnollinen Tyyppi Väkiluku (2021) Pinta-ala (km²) Lincolnshire (osittain) North East Lincolnshire yhp. Lincolnshire (osittain) North Lincolnshire ” South Yorkshire (mkk.) Barnsley mkp. South Yorkshire (mkk.) Doncaster ” South Yorkshire (mkk.) Rotherham ” South Yorkshire (mkk.) Sheffield ” West Yorkshire (mkk.) Bradford ” West Yorkshire (mkk.) Calderdale ” West Yorkshire (mkk.) Kirklees ” West Yorkshire (mkk.) Leeds ” West Yorkshire (mkk.) Wakefield ” East Riding of Yorkshire East Riding of Yorkshire yhp. East Riding of Yorkshire Kingston upon Hull ” North Yorkshire (osittain) North Yorkshire kk. North Yorkshire (osittain) York yhp. == Väestö == Vuonna 2021 Yorkshiressä ja Humberissa oli noin 5,5 miljoonaa asukasta ja suurimpia asutuskeskuksia olivat: Asutuskeskus Muodollinen kreivikunta Väkiluku (2021) Leeds West Yorkshire Sheffield South Yorkshire Bradford West Yorkshire Kingston upon Hull East Riding of Yorkshire Huddersfield West Yorkshire York North Yorkshire Wakefield West Yorkshire Halifax West Yorkshire Doncaster South Yorkshire Grimsby Lincolnshire Scunthorpe Lincolnshire Harrogate North Yorkshire == Lähteet == == Aiheesta muualla == *
Markovnikovin sääntö

Markovnikovin säännön mukaan positiivisesti varautunut reagenssin osa (elektrofiili) liittyy kaksoissidoksen siihen atomiin, jossa on enemmän vetyä, ja negatiivinen reagenssin osa (nukleofiili) vuorostaan siihen hiiliatomiin, jossa on vähemmän vetyä. Tällainen reaktio on regioselektiivinen. Esimerkiksi propeenin reagoidessa vetyhalidin kuten vetykloridin kanssa, päätuotteena muodostuu 2-klooripropaania. 1-klooripropaania muodostuu vain pieniä määriä. CH3-CH=CH2 \+ HCl -> CH3-CHCl-CH3 == Säännön teoreettinen perusta == Alkeenien elektrofiiliset additioreaktiot tapahtuvat kahdessa vaiheessa. Ensin elektrofiili liittyy alkeenin kaksoissidoksen π-sidosorbitaaliin ja sen vuoksi kaksoissidos katkeaa. Alkeenista muodostuu siten karbokationi ja elektrofiilin luovuttanut lähtöaine jää anioniksi. Seuraavassa vaiheessa anioni jakaa elektroniparin karbokationille ja muodostaa sen kanssa σ-sidoksen. Markovnikovin sääntö perustuu karbokationin pysyvimmän muodon pienempään aktivoitumisenergiaan verrattuna vähemmän pysyviin muotoihin. Stabiilimpia karbokationeita ovat tertiääriset karbokationit, joissa positiivisesti varautuneeseen hiileen on sitoutunut kolme muuta hiilivetyryhmää. Eniten subtituenttinen karbokationi on pysyvin osittain substituenttien induktiivisen vaikutuksen vuoksi. Usein varsin isot ja polarisoituvat substituentit ulottavat elektroniverhonsa paremmin karbokationin positiiviseen varaukseen kuin pieni vetyatomi. Osittain pysyvyys johtuu hyperkonjugaatiosta eli karbokationin vapaan p-orbitaalin ja alkyylisubstituentin hiilen ja vedyn välisen σ-sidosorbitaalin stabiloivasta vuorovaikutuksesta. == Esimerkkejä == Koska CH_3-CH^+-CH_3 on pysyvämpi muoto kuin CH_2^+-CH_2-CH_3, syntyy propeenin ja vetybromidin reaktiosta lähes yksinomaan 2-bromipropaania. ==Katso myös== *Zaitsevin sääntö == Lähteet == Luokka:Orgaaninen kemia
Karbokationi

Karbokationi (karboniumioni) on orgaaninen kationi, jossa on positiivisesti varautunut eli elektronivajaa hiiliatomi. Hiilen elektronirakenne voi olla sp2-hybridisoitunut (kolmisidoksinen ja tasomainen), ja sen p-orbitaali on tyhjä. Karbokationissa hiili voi olla koordinoitunut myös viiteen muuhun atomiin tai atomiryhmään. Mitä enemmän karbokationissa on alkyyliryhmiä, sitä enemmän ne pystyvät luovuttamaan elektroneja positiiviselle hiiliatomille ja stabiloimaan karbokationin rakennetta. Siten tertiääriset karbokationit ovat kaikkein pysyvimpiä. Karbokationit ovat yleensä äärimmäisen emäsherkkiä, epävakaita ja reaktiivisia. Niinpä ne esiintyvät lähinnä reaktioiden välituotteina, joiden konsentraatio reaktioseoksessa on niin pieni, ettei niitä voida havaita suoraan reaktiosta. Riittävän vahvoja superhappoja käyttämällä on kuitenkin mahdollista tehdä karbokationeista niin vakaita, että ne voidaan havaita NMR:ssä, joten niistä on kuitenkin suoraa näyttöä. Tärkein reaktiotyyppi, missä esiintyy karbokationivälituote, on SN1 (yksimolekyylinen eli ensimmäisen kertaluokan nukleofiilinen substituutioreaktio). Siinä lähtöaine hajoaa lähteväksi anioniksi ja karbokationiksi. Karbokationi kaappaa liuoksesta uuden anionin, jos se on nukleofiilisempi eli sitoutuu positiiviseen varaukseen vahvemmin kuin lähtevä anioni. Esimerkiksi kloori on hyvä lähtevä ryhmä, ja vesi on kohtalainen nukleofiili, joten veden kanssa organoklooriyhdiste muuttuu alkoholiksi ja suolahapoksi: #Organoklooriyhdiste hajoaa karbokationiksi: R-Cl → R+ \+ Cl-; #Karbokationi vastaanottaa veden ja muuttuu oksoniumioniksi: R+ \+ H2O → R-OH2+ #Oksoniumin vety siirtyy vedelle: R-OH2+ → R-OH + H3O+ Syntyneen oksoniumin neutralointiin riittää hyvinkin heikko emäs, kuten kaliumkarbonaatti. Epävakaat karbokationit reagoivat yleensä itsensä kanssa, mitä kutsutaan toisiintumiseksi. Toisiintumisreaktiossa elektronivajaa hiili reagoi jonkin toisen molekyylin osan kanssa, mikä jatkuu, kunnes tuloksena on vakain eli tertiäärinen kationi. ==Lähteet== == Aiheesta muualla == Luokka:Kationit
Oratuomi

Oratuomi (Prunus spinosa) on 2–3 metrin korkuinen, tiheä ja piikikäs pensas, jonka yksittäiset yksilöt joskus kasvavat pieneksi puuksi. Suomessa se kasvaa harvinaisena Ahvenanmaalla ja lounaisrannikolla. Se kukkii lyhytaikaisesti ja näyttävästi ennen lehtien puhkeamista. Oratuomen luumarja on kooltaan 7–15 millimetriä ja maultaan kirpeäIngmar Holmåsen: Pohjolan puut ja pensaat (WSOY). Ulkonäöltään sinertävä, vahapintainen marja muistuttaa pienikokoista luumua. Tiheät oratuomet toimivat lintujen ja pikkunisäkkäiden pesä- ja suojapaikkoina. Oratuomi on päiväperhosten toukkien ravintokasvina ainakin ruoste- (Thecla betulae) ja tuominopsasiivelle (Satyrium pruni) sekä harvinaisemmalle purjeperhoselle (Iphiclides podalirius). Lajin pölyttäjinä toimivat hyönteiset, varsinkin kultakuoriaiset (Cetonia aurata).LuontoPortti: Oratuomi (Prunus spinosa) Oratuomen marjoja käytetään mm. hillojen ja mehujen sekä viinin ja liköörien valmistukseen. Oratuomea käytetään pohjoisessa Euroopassa ja Brittein saarilla pensasaitana, jollaisena se on tiheä ja luja. Oratuomen puusta valmistetaan perinteisesti shillelagh-sauvoja. == Lähteet == == Aiheesta muualla == * Laji.fi: Oratuomi (Prunus spinosa) * iNaturalist: Oratuomi (Prunus spinosa) * Global Biodiversity Information Facility (GBIF): Prunus spinosa * ITIS: Prunus spinosa * United States Department of Agriculture (USDA): Prunus spinosa * Flora of China: Prunus spinosa * Centre for Agriculture and Biosciences International (CABI): Prunus spinosa (blackthorn) * Dr. Duke's Phytochemical and Ethnobotanical Databases: Prunus spinosa Luokka:Tuomet Luokka:Pensaat
Englannin alueet

Englanti on jaettu virallisen aluejaon ylimmällä tasolla yhdeksään alueeseen (regions): # Suur-Lontoo # Kaakkois-Englanti # Lounais-Englanti # Länsi- Midlands # Luoteis-Englanti # Koillis-Englanti # Yorkshire ja Humber # Itä- Midlands # Itä-Englanti Aluejako on nykyään käytössä lähinnä tilastoinnissa, mutta alun perin se muodostettiin hallinnollisista syistä John Majorin konservatiivihallituksen aluehallintouudistuksessa vuonna 1994. Uudistuksen taustalla olivat Britannian allekirjoittama Maastrichtin sopimus (1991) ja Euroopan alueiden komitean perustaminen (1994). Osana uudistusta eri puolilla Englantia aloitti toimintansa uusia virastoja (government office), jotka edustivat valtionhallintoa toiminta-alueellaan samaan tapaan kuin Suomen aluehallintovirastot. Hallintoalueiden (government office regions) rajat määriteltiin siten, että kreivikunta tai yhtenäishallintopiiri voi kuulua vain yhteen hallintoalueeseen. Hallintoalueita oli alun perin kymmenen, mutta vuonna 1998 Merseyside yhdistettiin Luoteis-Englantiin. Hallintoalueet korvasivat vanhat tilastoalueet (standard statistical regions) virallisissa tilastoissa 1996, ja Englannin vaalipiirit europarlamenttivaaleissa muutettiin vastaamaan hallintoalueiden rajoja 1999. Vuonna 1997 aloittaneen Tony Blairin työväenhallituksen tavoiteohjelmassa ehdotettiin, että hallintoalueet voisivat päättää kansanäänestyksellä, ottavatko ne käyttöön vaaleilla valitut alueneuvostot. Ensimmäinen neuvoa-antava kansanäänestys järjestettiin toukokuussa 1998 Suur-Lontoossa, jonne perustettiin äänestäjien päätöksellä kaupunginvaltuusto (London Assembly) ja pormestarin virka. Suur-Lontoon lisäksi kansanäänestys järjestettiin lopulta vain Koillis-Englannissa, jossa ehdotus hylättiin. Pian tämän jälkeen Blairin hallitus päätti luopua ajatuksesta perustaa alueneuvostoja apulaispääministeri John Prescottin vastustuksesta huolimatta. Alueelliset hallintovirastot, Suur-Lontoo mukaan lukien, lakkautettiin maaliskuuhun 2011 mennessä David Cameronin koalitiohallituksen päätöksellä. Suur-Lontoossa valitaan kuitenkin edelleen vaaleilla oma kaupunginvaltuusto ja pormestari. Hallintovirastojen lakkauttamisen jälkeen Englannin tilastoviranomaiset ovat suositelleet, että entisistä hallintoalueista käytetään nimitystä alue (region). == Lähteet == *
Artefakti

Artefakti (latinan sanoista arte + factum ’taidolla tehty’) tarkoittaa keinotekoista esinettä (vastakohtana luonnon muodostamalle kohteelle, luonnonesineelle eli ekofaktille). Arkeologiassa sanalla tarkoitetaan mitä tahansa ihmisen tekemää esinettä tai rakennelmaa. Lääketieteessä artefaktilla tarkoitetaan tutkimuslöydöstä, joka ei johdu tutkittavasta kohteesta vaan esimerkiksi tutkimusmenetelmän virheestä tai näytteen saastumisesta. Tietotekniikassa artefaktilla viitataan usein näkyvään tai kuultavaan virheeseen. Käsite on käytössä etenkin häviöllisten pakkausmenetelmien yhteydessä. Tuotantotaloudessa artefaktilla viitataan jonkin toimijan tietoisesta ja suunnitelmallisesta toiminnasta seuraavaan tulokseen. Sanalle artefakti on ehdotettu varsinkin estetiikan alalla kotoperäisiä vastineita tekoesine, teennös ja tekotuote. == Katso myös == * Ekofakti * Taideteos == Lähteet == == Aiheesta muualla == * Luokka:Arkeologia Luokka:Lääketiede Luokka:Taideteokset Luokka:Seulonnan keskeiset artikkelit
Sisalagaave

Sisalagaave (Agave sisalana) on monivuotinen agaavejen (Agave) sukuun kuuluva kasvi. Sen noin 1–1,5 metrin mittaisiksi kasvavista lehdistä saadaan sisalia – väriltään vaaleaa, voimakaskiiltoista ja karkeaa kuitua, jota käytetään narujen ja köysien raaka-aineena. Arkikäytössä sisalia tapaa kissojen raapimispuiden päällysteenä. Kuituagaavesta (Agave fourcroydes) saatava henequen on sisalin kaltainen lehtikuitu. Sisalin käyttö romahti 1960-luvun lopussa tekokuitujen yleistymisen myötä. Perinteisen sisalintuotantomaan Tansanian tuotanto väheni 200 000 tonnista alle kymmenesosaan.Sisal starts a comeback in Tanzania International Year of Natural Fibres 2009. FAO. 2000-luvulla sisalille on keksitty uusia käyttöjä esimerkiksi lasikuidun tilalla. Suurimmat tuottajamaat ovat nyt Brasilia (120 000 tonnia), Tansania (30 000) ja Kenia (25 000). File:Pacas de sisal.jpg | sisalkuitua File:Ficelle de Sisal - 2.jpg | sisalnarua File:Sisal Plantation in Kenya.jpg|Sisalin viljelyä Keniassa == Lähteet == == Aiheesta muualla == *ITIS: Agave sisalana *United States Department of Agriculture (USDA): Agave sisalana *Flora of China: Agave sisalana *Dr. Duke's Phytochemical and Ethnobotanical Databases: Agave sisalana Luokka:Agaavet Luokka:Kuitukasvit
Zoisiitti

Zoisiitti on sorosilikaatteihin kuuluva mineraali, joka sisältää alumiinia ja jonka kemiallinen koostumus on (Ca2(Al.OH)Al2(SiO4)3. Se kuuluu epidoottiryhmään. Zoisiitti on saanut nimensä itävaltalaisen tiedemiehen paroni Sigmund Zoisin mukaan, joka löysi mineraalin Itävallan Alpeilta vuonna 1805. Zoisiitista esiintyy useita muunnoksia, jotka esiintyvät maantieteellisesti hyvin rajatuilla alueilla ja joita käytetään jalo- ja korukivinä. Zoisiittia esiintyy prismaattisina, rombisina kiteinä tai massiivisina muodostumina metamorfisissa ja pegmatiittisissa kivilajeissa. Väriltään zoisiitti voi olla sinivioletti, vihreä, ruskea, vaaleanpunainen, keltainen, harmaa tai väritön. Zoisiitin kovuus Mohsin asteikolla on 6,5 ja ominaispaino 3,10–3,38 muunnoksesta riippuen. Zoisiitin tavallisempi muunnos on monokliininen klinozoisiitti. == Muunnokset == Tansaniitti on zoisiitin läpinäkyvä tai läpikuultava muunnos, jota esiintyy ainoastaan Tansaniassa muutamilla esiintymisalueilla. Se on väriltään usein ruskehtava, mutta kuumakäsittelyn seurauksena sen väri muuttuu siniseksi tai sinivioletiksi, joka parhaimmillaan kilpailee hienoimpien safiirien värin kanssa. Tansaniitista on viime vuosikymmeninä tullut haluttu ja arvokas jalokivi. Anyoliitti on vihreä ja läpinäkymätön zoisiitti, jota esiintyy Keniassa. Se esiintyy usein yhdessä rubiinin ja biotiitin kanssa muodostaen omalaatuisen ja koristeellisen kiven, jota käytetään runsaasti korukivenä ja koriste- esineissä. Thuliitti on Norjassa esiintyvä zoisiitin muunnos, joka on väriltään vaaleanpunainen. Myös sen käyttö korukivenä on varsin yleistä. Lisäksi on olemassa kromizoisiitti, joka on väriltään vihreä ja melko harvinainen. == Lähteet == == Aiheesta muualla == * Webmineral: Zoisite Mineral Data * Mindat: Zoisite * Handbook of Mineralogy: Zoisite (pdf) Luokka:Silikaattimineraalit
Aivovaurio

Aivovaurio on aivotoiminnan häiriö, joka johtuu siitä, että aivot ja niihin liittyvät päähermot ovat vaurioituneet. Syy voi olla sairaus, tai aivot voivat vaurioitua tapaturman seurauksena, jolloin aivovauriota kutsutaan aivovammaksi. Aivovaurion vaikutukset keholle voivat olla hyvin moninaisia johtuen aivojen tärkeästä roolista koko elimistölle. Jos aivovauriossa jonkin alueen hermosolut ja -verkot tuhoutuvat, ne eivät enää palaudu. Sen sijaan muut aivoalueet alkavat ottaa vaurioituneiden alueiden tehtäviä, ja niihin kasvaa uusia ulokkeita ja hermosolujen välisiä yhteyksiä. Yleisimpiä aivovaurioita aiheuttavia sairauksia ovat Alzheimerin tauti, Parkinsonin tauti, MS-tauti ja ALS-tauti. Kirurginen toimenpide lobotomia oli aivovaurioiden tarkoituksellista aiheuttamista. == Katso myös == * Aivovamma == Lähteet == == Kirjallisuutta == * * Luokka:Traumat Luokka:Neurologiset sairaudet Luokka:Seulonnan keskeiset artikkelit
Hurskas kurjuus

Hurskas kurjuus on Frans Emil Sillanpään vuonna 1919 kirjoittama romaani, jonka aiheena on vuonna 1918 käyty Suomen sisällissota. Romaani kertoo Juha Toivolan, yksinkertaisen mutta hyväntahtoisen köyhän torpparin elämäntarinan. Koko elämänsä nöyrästi raatanut Toivola päätyy sisällissodan aikana punakaartiin ja sodan jälkeen valkoiset teloittavat hänet, vaikka hän ei ole todellisuudessa tehnyt mitään pahaa. Kirjaa ei uskallettu julkaista heti sodan jälkimainingeissa, vaan se julkaistiin vasta vuoden 1919 helmikuussa. Hurskas kurjuus sai sisällissodan molemmilta osapuolilta kritiikkiä. Valkoiset oli toisaalta kuvattu raaoiksi tappajiksi, toisaalta punaisten mielestä päähenkilö Jussi Toivola halvensi hölmöllä olemuksellaan koko työväenliikettä. F. E. Sillanpään vuonna 1923 ilmestyneen pienoisromaanin Hiltu ja Ragnar toinen päähenkilö Hiltu on Hurskaan kurjuuden päähenkilön Juha Toivolan tytär, joka päätyy palvelijaksi erääseen huvilaan Tampereen Pispalaan. Hiltun ja Ragnarin tapahtumat sijoittuvat vuoteen 1906. == Lähteet == == Aiheesta muualla == * Hurskas kurjuus Yle Teemassa . Luokka:Frans Eemil Sillanpään teokset Luokka:Vuoden 1919 kirjat Luokka:Suomalaiset romaanit
Emissio

Emissio merkitsee seuraavia asioita: * emissio eli säteily, hiukkasten tai energian siirtyminen säteilylähteestä ympäristöön tai kohteeseen, fysiikan käsite, esimerkiksi: ** fotonien emissio, luminesenssin vaihe, jossa atomi viritystilansa purkautuessa säteilee fotoneita ** terminen emissio, elektronien virtaus metalliselta tai metallioksidiselta pinnalta, kun lämpövärähtely voittaa elektroneja pinnalla pitävät sähköiset voimat * emissio, arvopaperien, osakkeiden, obligaatioiden tai seteleiden liikkeeseenlasku, taloustieteellinen käsite. * emissio eli päästö, ympäristöoikeudessa saastepäästön nimitys, immission aiheuttaja ==Katso myös== Emissioon liittyy myös seuraava: * emissioviiva, eräs valon viivaspektrissä näkyvä viivatyyppi. Luokka:Seulonnan keskeiset artikkelit
Melrose

Melrose on suomalainen Vantaan Länsimäestä lähtöisin oleva, vuonna 1981 perustettu rock’n’roll-yhtye, joka on musiikissaan yhdistänyt perusrockia rockabillyyn ja rock’n’rolliin. Melrosen johtohahmo on kitaristi-laulaja Tokela (oik. Mika Tuokkola). Yhtyeen kolmella ensimmäisellä levyllä soittivat hänen lisäkseen rumpali Jarmo ”Jami” Haapanen ja pystybassoa soittanut Reijo ”Repa” Nurmi. Vuonna 1991 hänen tilalleen tuli Roger Nieminen, joka soitti sähköbassoa. Haapanen kuoli vuonna 2024. Yhtyeen suosio oli suurimmillaan 1980-luvun loppupuolella, jolloin se oli Suomen suosituimpia. Melrose on myös esiintynyt Aki Kaurismäen elokuvissa Hamlet liikemaailmassa (1987) ja Laitakaupungin valot (2006). == Diskografia == === Studioalbumit === * * * * * * * === Kokoelma-albumit === * === Singlet === * == DVD == * In The Meanwhile (2009) == Lähteet == == Aiheesta muualla == * http://meteli.net/melrose * Melrose Johannan sivuilla * Ylen Elävä arkisto: Melrose Luokka:Suomalaiset rockyhtyeet Luokka:Suomalaiset rockabilly-yhtyeet
Funkrock

Funkrock on musiikin tyyli, jossa rockmusiikille tyypillinen särjetty kitarasoundi ja aggressiivisuus yhdistyvät funkmusiikin rytmeihin ja riffeihin. Funkrockin juuret juontuvat 1960-luvun lopulta. Samalla kun varsinainen funk syntyi James Brownin ja Sly Stonen johdolla, alkoi Jimi Hendrix yhdistää funkille tyypillisiä rytmejä omaan rockmusiikkiinsa (varhaisin esimerkki tästä on hänen kappaleensa "Little Miss Lover" vuodelta 1967, myöhemmästä tuotannosta etenkin kappaleet "Freedom", "Izabella", "Straight Ahead" sekä lähes koko Band of Gypsys -albumi). Muutamat muut mustien muusikoiden yhtyeet jatkoivat Hendrixin jalanjäljillä. Tärkeimpänä näistä pidetään George Clintonin Funkadelicia vuosien 1970 - 1977 albumeillaan. Funkadelicin lisäksi 1970-luvun varsinaisista funkrock-yhtyeistä voidaan mainita Black Nasty, joka on sekin enimmäkseen unohdettu. Lisäksi suuntausta edustivat Mother's Finest sekä brittiläinen Trapeze. 1970-luvun alussa oli myös joitain "psykedeelistä soulia" soittaneita kokoonpanoja, kuten Undisputed Truth, joiden musiikki oli lähellä funkrockia. Oma lukunsa oli räväkästä asenteestaan tunnettu laulaja-malli Betty Davis, joka levytti pari merkittävää funkrock -levyä. Toisin kuin useimmat muut mustat laulajattaret, hän halusi jatkaa bluesperinteen ja Hendrixin jalanjäljissä. Levy-yhtiöt eivät yleisesti ottaen uskoneet funkrockiin. Esimerkiksi myöhemmin diskoyhtyeenä tunnetun Chicin kitaristit olisivat aluksi halunneet levyttää funkrockia, mutta eivät saaneet levytyssopimusta. Tyylin uusi tuleminen tapahtui Yhdysvalloissa 1980-luvun jälkipuoliskolla ja 1990-luvun alussa, jolloin se yhdistettiin ns. vaihtoehtorockiin. Tässä funkrockin toisessa tulemisessa vaikutteita haettiin nyt myös hip hop -musiikista. Tyylin tunnetuin edustaja oli tuolloin Red Hot Chili Peppers (joka tosin myöhemmillä levyillään on siirtynyt selvästi poispäin funkista). Sen ohella suosittuja funkrock-yhtyeitä olivat tällöin esimerkiksi Fishbone, Living Colour, Primus ja Jane's Addiction. Näiden yhtyeiden musiikissa oli mukana myös raskaan rockin elementtejä, ja joskus käytetäänkin termiä funk metal. Funkrockin toista aaltoa lähellä oleva tyyli on rap rock. Rage Against The Machine on yksi tunnetuimpia funk-riffejä, metallia ja hip hopia yhdistelleitä yhtyeitä 1990- ja 2000-luvuilla. ==Keskeisiä funkrock- ja funk metal -albumeja== *Betty Davis - Betty Davis (1972) *Mother's Finest - Another Mother Further (1977) *Jimi Hendrix - Band of Gypsys (1970), First Rays of the New Rising Sun (1997) *Funkadelic - Free Your Mind and Your Ass will Follow (1970), Maggot Brain (1971), Standing on the Verge of Getting It on (1974), Let's Take It to the Stage (1975) *Wild Cherry - Wild Cherry (1976), Electrified Funk (1977), I Love My Music (1978), Only The Wild Survive (1979) *Red Hot Chili Peppers - Freaky Styley (1985), The Uplift Mofo Party Plan (1987), Blood Sugar Sex Magik (1991) *Primus - Sailing the Seas of Cheese (1991), Pork Soda (1993) *Eddie Hazel - Games, Dames and Guitar Thangs (1977) *
Whistle Bait

Whistle Bait on vuonna 1984 Haminassa perustettu rockabilly- ja rock'n'roll -yhtye. Sen johtohahmona on laulaja ja lauluntekijä Vesa Haaja. == Kokoonpano == * Vesa "Vesku" Haaja (s. 1968, laulu, kitara) * Vesa "Vempa" Tynkkynen (s. 1964, kitara) * Juha "Juuso" Tynkkynen (s. 1967, rummut) * Kim Drockila (s. 1968, koskettimet, laulu) * Lasse Sirkko (s. 1975, basso; aiemmin Marko Mäkelä s.1967-k. 1999) * Juho Hurskainen (s. 1980, saksofoni) == Diskografia == ===Albumit=== * Can't Beat The Whistle Bait, lp, My way records, way 1207, 1990 * It's Party Time, Kokoelma-cd My way records, way CD33, 1995 * What Happened To The Girl Next Door, cd Bluelight records, BLR 3326 2, 1995 * Bait's Motel, cd, Bluelight records, BLR 3371 2, 2001 * Bait's Motel, 2cd, Bluelight records, BLR 3371 0, 2001 * Some Kinda Fun, cd, Bluelight records, 2004 * The Beat -O- Tronic Sound Of Whistle Bait, lp, Goofin' records GRLP 61005, 2004 ===Singlet ja ep:t=== * Whistlin' For You, ep, Goofin' records, Goofy 506, 1987 * Honeysuckle Jump, single, Goofin' records, Goofy 510, 1988 * Tiikerihai, single, Goofin records, Goofy 513, 1989 * One Step Further, single, My way records, way 706, 1990 * I Hate To Be Santa, single, My way records, wayx 715, 1990 * Whistle Bait, cd-single, My way records, way CD22, 1993 * Four Aces And Joker, cd-single, My way records, way CD28, 1994 * Time Will Tell, cd-single, Bluelight records, BLR 4548 2, 1997 * Time Will Tell -Erikoispakkaus, cd-single, Bluelight Records, BLR 4548 0, 1997 * When The Time Stops, cd-single, Bluelight records, BLR 4563 2, 2001 * Everlovin' Man, cd-single, Bluelight records, SAMPCD 4565 2, 2001 == Aiheesta muualla == * Yhtyeen kotisivut Luokka:Suomalaiset rockabilly-yhtyeet
Francine

Francine on Lahdessa vuonna 1987 perustettu rock'n'roll-yhtye. Sen musiikissa on vaikutteita muun muassa rockabillysta, punkista ja skasta. Varsinkin neljän ensimmäisen studioalbumin jälkeen yhtyeen musiikki alkoi yhä enemmän irtautua rockabillystä rankempaa rock'n'rollia kohti. Francine tunnetaan eritoten hiteistä ”Goodbye Forever”, ”She Bop” ja ”King for a Day”, ja energisestä lavaesiintymisestä. Francine esiintyy ja levyttää englanniksi. Yhtye kuitenkin julkaisi vuonna 1993 suomenkielisen albumin Pitkäsoitto nimellä Pääesiintyjät. Lisäksi Pääesiintyjät-nimellä julkaistiin pari singleä samana vuonna. Francine jäi määrittelemättömän pitkälle tauolle vuoden 2020 alussa. Siinä aikana One Stop Further-albumista julkaistiin vinyyliversio ja nykyään osa Franceinen entisistä ja nykyisistä jäsenistä jatkaa Pääesiintyjät-kokoonpanon nimissä. == Jäsenet == * Pete Salomaa – kontrabasso (1987–) * Antti Kukkola – laulu, kitara (1994–) * Alec Hirst-Gee – rummut (2011–2012, 2016–) === Entiset jäsenet === * Mika Jokinen – laulu, kitara (1987–1993) * Esa Nurminen – rummut (1987–1988) * Jari Paksunen – kitara (1989–1990) * Tude Usvaala – rummut (1989–2011) * Mauro Gargano – rummut (2012–2016) == Julkaisut == === Albumit === * * * * * * * * * * * === EP:t === * * * === Kokoelma-albumit === * * === Livealbumit === * === Pääesiintyjät-nimellä === * * * == Katso myös == * Luettelo Francinen kappaleista == Lähteet == == Aiheesta muualla == * Yhtyeen kotisivu * Francine Poko Rekordsin sivuilla * Luokka:Suomalaiset rockyhtyeet Luokka:Suomalaiset rockabilly-yhtyeet Luokka:Lahtelaiset yhtyeet
Skellefteå

Skellefteå (aikaisemmin suom. HelettiMeänkielen sanakirja) on entinen kaupunki ja nykyinen Skellefteån kunnan keskustaajama. Skellefteå sijaitsee Perämeren rannikon läheisyydessä Pohjois-Ruotsissa. Se kuuluu Västerbottenin lääniin ja Västerbottenin historialliseen maakuntaan. ==Historiaa== Skellefteån alueen läpi virtaava Skelleftejoki (joskus suom. HelettijokiKustaa Vilkuna: Kansatieteilijän työpöydältä: Kainuu-Kvenland.) oli aikoinaan rajajoki, jonka eteläpuolella asui helsinglantilaisia eli ruotsalaisia ja pohjoispuolella lappalaisia ja suomalaisia. Alueen suomalaista väestöä kutsuttiin keskiaikaisissa kirjoituksissa kveeneiksi ja heidän maataan Kvenlandiksi, esimerkiksi Ottar Haalogalantilaisen kuvauksessa noin vuodelta 890 sekä islantilaisen Níkulás Bergssonin Leiðarvísir og borgarskipan -nimisessä kuvauksessa pohjoisen kansoista vuodelta 1157.Kyösti Julku: Kvenland - Kainuunmaa. Oulu, 1986.Ohthere's story in Old English Orosius Ottarin matkakertomus muinaisenglannin ja englannin kielillä.Rafn, C.C. Antiquités Russes II, sivut 404–405. Skellefteån seurakunta mainitaan ensi kerran 1324 ja ensimmäinen kirkko rakennettiin 1330.https://skellefteamuseum.se/nordana/fran- nordana-till-lejonstrom/landskyrkans-historia Alueen vanhasta asutuksesta huolimatta Skellefteån kaupunki on Norlannin nuorimpia. Kaupungin perusti virallisesti kirkkoherra Nils Nordlander vuonna 1845. Vuonna 1967 kaupunkiin liitettiin Skellefteån maalaiskunta sekä Bureå, Byske ja Jörn. Kaupungin arvonimen Skellefteå menetti vuonna 1971, jolloin Ruotsissa siirryttiin yhteen kuntamuotoon. Vuonna 1974 Skellefteån kuntaan tulivat kuulumaan vielä Burträsk ja Lövånger. Nykyinen Skellefteån kunta on pinta-alaltaan ja väkiluvultaan paljon suurempi kuin entinen Skellefteån kaupunki. == Nykyään == Nykyään Skellefteå on kehittynyt teollisuus- ja kaivoskaupungiksi ja monet vanhat puurakennukset ovat saaneet väistyä tiilitalojen tieltä. Kaupungin suurin työnantaja on kaivosyhtiö Boliden, joka työllistää noin 1 200 henkilöä. Skellefteåta kutsutaan joskus kultakaupungiksi () siellä kaivettavan kullan takia. ==Vaakuna== Tiedosto:Skellefteå_vapen.svg|Kaupungin vaakuna on nykyisin Skellefteån kunnan käytössä. ==Väestönkehitys== == Urheilu == Skellefteåsta on kotoisin jääkiekkoseura Skellefteå AIK. == Media == Skellefteåssa on Norran-sanomalehden päätoimitus. == Lähteet == == Aiheesta muualla == * Skellefteå – Kaupungin viralliset sivut * Destination Skellefteå – Matkailutoimisto, tietoa ruotsiksi, englanniksi ja espanjaksi Luokka:Ruotsin kuntien keskustaajamat Luokka:Ruotsin kaupungit * Luokka:Seulonnan keskeiset artikkelit
Vulcan

Vulcan voi viitata seuraaviin asioihin: * Vulcan, kaupunki Albertassa, Kanadassa * Vulcan, roomalainen tulenjumala * Vulcan, United Launch Alliancen kehitteillä oleva kantoraketti * Avro Vulcan, brittiläinen pommikone * M61 Vulcan, yhdysvaltalainen lentokoneiden konetykki * M163 Vulcan, yhdysvaltalainen ilmatorjuntapanssarivaunu. * Ab Vulcan, Turussa 1898–1924 toiminut telakkateollisuusyhtiö, myöhemmin (1924–1965) Crichton-Vulcan. == Katso myös == * Vulcain, rakettimoottori. * Vulkan, ohjelmointirajapinta * Vulkanus, hypoteettinen planeetta
Viili

Viili on Pohjoismaissa yleinen hapanmaitotuote. Se on samantapaista kuin jogurtti tai kefiiri, mutta sen rakenne on sekoittamattomana venyvä eli "pitkä". Lisäksi käymisprosessissa bakteerien aineenvaihdunta antaa viilille hieman erilaisen maun. Skandinaavistyyppinen "pitkä piimä" eli venyvä viili on Suomessa vanhastaan vain läntinen hapanmaitotuote. Savossa ja Karjalassa tehtiin "lyhyttä piimää" eli lohkeilevaa viiliä. Nykyiset kaupalliset viilit ja piimät Suomessa ovat bakteerikannaltaan pitkäpiimäisiä. Viilin happaman maun tasapainottamiseksi sitä syödään usein sokerin, hillon, kanelin, inkiväärin, talkkunan tai marjojen kanssa. Kaupoista on saatavilla tavallisen viilin lisäksi hedelmien tai marjojen makuisia viilejä. Myös muroja, mysliä tai hiutaleita käytetään usein, Pohjois-Ruotsissa myös murennettua kovaa leipää. Useimmat perinteiset viilikannat sisältävät hiiva­lajeja, kuten Kluveromyces marxianus ja Pichia fermentans. Viilissä havaittuja maitohappobakteerikantoja ovat Lactococcus lactis var. cremoris, Lactococcus lactis var. lactis var. diacetylactis ja Leuconostoc mesenteroides var. cremoris, jotka saavat maidon proteiinit koaguloitumaan. Tämä tekee viilistä paksua ja antaa sille sen tyypillisen aromin.http://www.ncbi.nlm.nih.gov/pmc/articles/PMC239112/ Ultrastructure and Host Specificity of Bacteriophages of Streptococcus cremoris, Streptococcus lactis subsp. diacetylactis, and Leuconostoc cremoris from Finnish Fermented Milk “Viili” Viilin pinnalle nousevan samettimaisen pinnan puolestaan muodostaa Geotrichum candidum -home, joka myös vaikuttaa viilin aromiin. Edellä luetelluista mesofiileista maitohappobakteerikannoista venyvän "liman" muodostava kanta Lc. lactis var. cremoris muodostaa fosfaattipitoisia heteropolysakkarideja, jotka ovat samantyyppisiä kuin kefiirissä olevissa rakeissa. Kannan muodostamat eksopolysakkaridit luovat viilille sen tyypillisen venyvän rakenteen, ja sen tiedetään tuovan monia hapanmaitotuotteille tyypillisiä funktionaalisia terveyttä edistäviä ominaisuuksia.http://www.ncbi.nlm.nih.gov/pmc/articles/PMC239112/ Ultrastructure and Host Specificity of Bacteriophages of Streptococcus cremoris, Streptococcus lactis subsp. diacetylactis, and Leuconostoc cremoris from Finnish Fermented Milk “Viili” Kermaa hapattamalla valmistetaan ruoanlaittoon ja leivontaan käytettävää smetanaa ja kermaviiliä. Pohjoismaiden ulkopuolella makuviilin tyyppisiä tuotteita syödään mm. Yhdysvalloissa, varsinkin itärannikolla. Englanninkielinen termi on junket. == Historiaa == Viiliä ruvettiin myymään Suomen kaupoissa 1960-luvulla. Se oli aluksi täysrasvaista sisältäen 3,8–4,5 prosenttia rasvaa. Vähärasvaista kevytviiliä (2,5 % rasvaa) alettiin myydä 1970-luvulla.LASTEN MAITOVALMISTEIDEN KULUTUS JA MAIDONTUOTANNON JA -PROSESSOINNIN MUUTOKSET SUOMESSA. EKT-sarja 1786. Katariina Koivusaari. https://helda.helsinki.fi/server/api/core/bitstreams/fb2e00a3-b5f1-4ff6-9042-544243a7e19a/content ==Lähteet== ==Aiheesta muualla== *Viilien ravintoarvoja fineli.fi Luokka:Maitotuotteet Luokka:Seulonnan keskeiset artikkelit